text: Endelig: Bille fik bolden i buret!
  15 september 2015 kl. 04.42
  Mål på samlebånd, første scoring af Nicki Bille, debutantmål af Victor Pálsson og en 4-2 sejr over OB. Mandag aften var en underholdende aften på Blue Water Arena.
  Efter 17 minutters spil lød der et forløsende og glædeligt jubelbrøl på Blue Water Arena, da Nicki Bille scorede sit første mål i EfB-trøjen. På Fellahs frispark i højre side snød Bille OB-forsvaret og kom foran sine oppassere, så han kunne smække et hovedstød ind ved nærmeste stolpe.
  Dermed fik Nicki Bille bolden i buret i sin 8. superligakamp for Esbjerg efter ankomsten fra franske Evian. Desværre for Bille må han sidde udenfor i næste kamp, da han mod kampens slutning fik en advarsel for en hård tackling - og derfor får karantæne.
  -
  